**PROJEKTS**

2023.gada \_\_\_. aprīlī Lēmums Nr.\_\_\_\_\_

# Par Daugavpils valstpilsētas pašvaldības iestādes

# “Daugavpils pensionāru sociālās apkalpošanas teritoriālais centrs” reorganizāciju

Pamatojoties uz Pašvaldību likuma 10.panta pirmās daļas 8.punktu, Valsts pārvaldes iekārtas likuma 15.panta ceturtās daļas 1.punktu, 30.pantu,

ievērojot Valsts pārvaldes iekārtas likuma 10.panta desmitajā daļā noteikto principu, ka valsts pārvaldi organizē pēc iespējas efektīvi, valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi,

ņemot vērā darba grupas, kura izveidota ar Daugavpils valstspilsētas pašvaldības (turpmāk – Pašvaldība) izpilddirektora p.i. T.Dubinas 2023.gada 29.marta rīkojumu Nr.42 “Par darba grupas izveidi”, 2023.gada 4.aprīļa ziņojumā iesniegtos priekšlikumus (reģ. Lietvarī ar Nr.480/1.2-6), Pašvaldības domes (turpmāk – Dome) Sociālo jautājumu komitejas 2023.gada \_\_\_.aprīļa atzinumu, Domes Finanšu komitejas 2023.gada \_\_\_.aprīļa atzinumu,

**Dome nolemj:**

1. Reorganizēt Pašvaldības iestādi “Daugavpils pensionāru sociālās apkalpošanas teritoriālais centrs” (reģistrācijas numurs 90000065913, turpmāk – DPSATC), pievienojot to Pašvaldības iestādei “Sociālais dienests” (reģistrācijas numurs 90001998587, turpmāk - Dienests).
2. Reorganizācija pabeidzama līdz 2023.gada 1.jūlijam.
3. Noteikt, ka Dienests ir DPSATC tiesību, saistību un funkciju pārņēmējs.
4. DPSATC vadītājai:
	1. Informēt darbiniekus par DPSATC reorganizāciju atbilstoši Darba likuma prasībām;
	2. Īstenot citus pasākumus, kas nepieciešami lēmumā minēto uzdevumu izpildei.
5. Pašvaldības izpilddirektora p.i.:

5.1. organizēt DPSATC materiālo vērtību, prasību, saistību un finanšu līdzekļu inventarizāciju un lietvedības nodošanu Dienestam;

5.2. rakstveidā brīdināt DPSATC vadītāju par DPSATC reorganizāciju atbilstoši Darba likuma prasībām.

6. Dienesta vadītājai nodrošināt attiecīgo Dienesta nolikuma un citu normatīvo aktu grozījumu iesniegšanu apstiprināšanai Domē.

Domes priekšsēdētājs A.Elksniņš